CELEX: 62005CA0049
Language: sk
Date: 2008-05-08 00:00:00
Title: Vec C-49/05 P: Rozsudok Súdneho dvora (štvrtá komora) z  8. mája 2008 – Ferriere Nord SpA/Komisia Európskych spoločenstiev, Talianska republika (Odvolanie — Štátna pomoc — Konanie vo veci formálneho zisťovania — Pravidlá Spoločenstva o štátnej pomoci na ochranu životného prostredia — Právo dotknutých osôb — Výzva na predloženie pripomienok — Článok 88 ods. 2 ES — Nariadenie (ES) č. 659/1999 — Legitímna dôvera — Právna istota — Environmentálny účel investície)

21.6.2008   
            
            
               SK
            
            
               Úradný vestník Európskej únie
            
            
               C 158/2
            
         Rozsudok Súdneho dvora (štvrtá komora) z 8. mája 2008 – Ferriere Nord SpA/Komisia Európskych spoločenstiev, Talianska republika
   (Vec C-49/05 P) (1)
   
   (Odvolanie - Štátna pomoc - Konanie vo veci formálneho zisťovania - Pravidlá Spoločenstva o štátnej pomoci na ochranu životného prostredia - Právo dotknutých osôb - Výzva na predloženie pripomienok - Článok 88 ods. 2 ES - Nariadenie (ES) č. 659/1999 - Legitímna dôvera - Právna istota - Environmentálny účel investície)
   (2008/C 158/02)
   Jazyk konania: taliančina
   Účastníci konania
   
      Odvolateľ: Ferriere Nord SpA (v zastúpení: W. Viscardini, G. Donà, avvocati)
   
      Ďalší účastníci konania: Komisia Európskych spoločenstiev (v zastúpení: V. Di Bucci), Talianska republika (v zastúpení: I. Braguglia, splnomocnený zástupca, M. Fiorilli, avvocato dello Stato)
   Predmet veci
   Odvolanie podané proti rozsudku Súdu prvého stupňa (štvrtá rozšírená komora) z 18. novembra 2004, Ferriere Nord/Komisia (T-176/01), ktorým sa zamieta návrh na zrušenie rozhodnutia Komisie ESUO 2001/829/ES, z 28. marca 2001 o štátnej pomoci, ktorú Taliansko plánuje poskytnúť v prospech Ferriere Nord SpA (neoficiálny preklad) (Ú. v. ES L 310, s. 22), ktorým sa na jednej strane vyhlasuje za nezlučiteľnú so spoločným trhom pomoc oznámená ako pomoc na ochranu životného prostredia, ktorú autonómna oblasť Friuli-Venezia Giulia (Taliansko) plánuje poskytnúť žalovanej vo forme finančných príspevkov na investície na účely získania valcovacej linky na zvárané oceľové pletivo, ktorá umožňuje znížiť hluk a množstvo odpadu vyprodukovaného vo forme oxidu železitého a na druhej strane, ktorým sa požaduje náhrada škody, ktorá bola údajne spôsobená žalobkyni prijatím uvedeného rozhodnutia
   Výrok rozsudku
   
               1.
            
            
               Odvolanie sa zamieta.
            
         
               2.
            
            
               Ferriere Nord SpA je povinný nahradiť trovy konania.
            
         
               3.
            
            
               Talianska republika znáša svoje vlastné trovy konania.
            
         
      (1)  Ú. v. EÚ C 82, 2.4.2005.